எஸ். பி. பாலசுப்பிரமணியம்

எஸ். பி. பாலசுப்பிரமணியம் (S. P. Balasubrahmanyam; 4 சூன் 1946 – 25 செப்டம்பர் 2020), இந்தியத் திரைப்படப் பின்னணிப் பாடகரும், இசையமைப்பாளரும், நடிகரும், தயாரிப்பாளரும் ஆவார். இவர் எஸ்.பி.பி. (SPB) என்ற முன்னெழுத்துகளாலும் எஸ். பி. பாலு  என்றும் பரவலாக அறியப்படுகிறார். தெலுங்கு, தமிழ், கன்னடம், இந்தி, மலையாளத் திரைப்படங்களில் அதிகமாகப் பணியாற்றியுள்ளார். 1966 முதல் திரைப்படங்களில் பாடத் தொடங்கி, 40,000-இற்கும் அதிகமான பாடல்களை 16 இந்திய மொழிகளில் பாடியுள்ளார். இவர் "பாடும் நிலா"
என்று அழைக்கப்படுகிறார்.

பாலசுப்பிரமணியம் கன்னடம், தெலுங்கு, தமிழ், இந்தி மொழிகளில் ஆறு சிறந்த ஆண் பின்னணிப் பாடகருக்கான தேசியத் திரைப்பட விருதுகளையும்; ஆந்திர மாநிலத்தின் 25 நந்தி விருதுகளையும், பல கருநாடக அரசு, தமிழ்நாடு அரசு விருதுகளையும் பெற்றுள்ளார். அத்துடன், பிலிம்பேர் விருது, ஆறு தென்னிந்திய பிலிம்பேர் விருதுகள் ஆகியவற்றையும் வென்றுள்ளார். உலக அளவில் அதிக எண்ணிக்கையிலான பாடல்களைப் பாடியதற்காக கின்னஸ் உலக சாதனைகள் புத்தகத்தில் இடம் பிடித்துள்ளார். 2012-இல், இந்தியத் திரைத்துறைப் பங்களிப்புகளுக்காக என்.டி.ஆர் தேசிய விருது இவருக்கு வழங்கப்பட்டது. 2016-இல் இந்தியத் திரைப்பட ஆளுமைக்கான வெள்ளி மயில் விருது வழங்கப்பட்டது. இந்திய அரசு இவருக்கு பத்மசிறீ (2001), பத்ம பூசண் (2011) விருதுகளையும் வழங்கிச் சிறப்பித்தது. சனவரி 2021-இல் இவருக்கு இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் வழங்கப்படுவதாக அறிவிக்கப்பட்டது. நவம்பர் 2021-இல் பத்ம விபூசண் விருது இவரின் மறைவிற்குப் பின்பு இந்திய அரசால் வழங்கப்பட்டது. இவருடைய மகன் எஸ். பி. பி. சரண் விருதினைப் பெற்றார்.

பாலசுப்பிரமணியம் 2020 செப்டம்பர் 25-இல் கோவிடு-19 தொற்றினால் பாதிக்கப்பட்டுக் காலமானார்.

 தொடக்க வாழ்க்கை 
பாலசுப்பிரமணியம், தெலுங்குக் குடும்பத்தைச் சேர்ந்த, எஸ். பி. சாம்பமூர்த்தி, சகுந்தலம்மா இணையருக்கு மகனாக சென்னை மாகாணம், சித்தூர் மாவட்டம்,  கோணேட்டம்பேட்டை எனும் சிற்றூரில் பிறந்தார்.பள்ளிப்பட்டு அருகே பூர்விகக் கிராமத்தில் பாடகர் எஸ்பிபி உருவச் சிலை திறப்பு  மாநிலப் பிரிவினைக்குப் பின் கோணேட்டம் பேட்டை தமிழ்நாட்டின் பக்கம் வந்தது. அது இன்றைய  திருவள்ளூர் மாவட்டத்தில் உள்ளது. இவருடைய தந்தை நெல்லூரைச் சேர்ந்தவர். தாய் கோணேட்டம் பேட்டையைச் சேர்ந்தவர். பாலசுப்பிரமணியத்தின் குடும்பத்தினர் இவரின் சிறு வயதிலேயே நெல்லூருக்கு வந்தனர். சாம்பமூர்த்தியின் முதல் மனைவி இறந்ததால், சகுந்தலம்மாவை 
இரண்டாவதாக மணந்தார். சாம்பமூர்த்தியின் முதல் மனைவிக்கு மகள் ஒருவரும், மகன் ஒருவரும் பிறந்தனர்.{https://www.instagram.com/reel/DKhcKNOR6KQ/ Life history of Kural Arasan part 1] இவருடைய தந்தை சாம்பமூர்த்தி, அரிகதை காலட்சேபக் கலைஞர் ஆவார். பாலசுப்பிரமணியத்திற்குப் பின்னர் பிறந்த இரண்டு தம்பிமாரில் ஒருவர் இறந்துவிட்டார். பின்னர் இரண்டு தங்கையரும், தம்பி ஒருவரும், இரண்டு தங்கையரும் பிறந்தனர். இவர்களில் பாடகி எஸ். பி. சைலஜா கடைசித் தங்கை ஆவார். மகன் எஸ். பி. பி. சரணும் பிரபலமான பாடகரும், நடிகரும், தயாரிப்பாளரும் ஆவார். பாலசுப்பிரமணியத்தின் தாயாருக்குப் பாலுவைச் சேர்த்து 4 மகன்களும் 4 மகள்களும் பிறந்தனர்.

பாலசுப்பிரமணியம் இசை ஆர்வத்தை இளவயதிலேயே வளர்த்து, தன் தந்தை அரிகதை வாசிக்கும் பொழுது கவனித்து, ஆர்மோனியம், புல்லாங்குழல் போன்ற இசைக் கருவிகளை வாசிக்கவும் தேர்ச்சி பெற்றார். இவர் பொறியாளராக வேண்டும் என்ற நோக்கத்தோடு அனந்தபூர், ஜே.என்.டி.யு பொறியியல் கல்லூரியில் மாணவராகச் சேர்ந்தார். குடற்காய்ச்சலால் பாதிக்கப்பட்ட பாலசுப்பிரமணியம் படிப்பைப் பாதியில் நிறுத்திவிட்டு சென்னையில் உள்ள பொறியியல் கல்லூரியில் சேர்ந்து படித்தார்.

இசையில் அதிக நாட்டம் கொண்ட பாலசுப்பிரமணியம், கல்லூரியில் படிக்கும் போதே பல பாட்டுப் போட்டிகளில் கலந்து கொண்டு பரிசுகளைப் பெற்றார். 1964 ஆம் ஆண்டு சென்னையை மையமாகக் கொண்ட தெலுங்குக் கலாச்சார நிறுவனம் நடத்திய இசை நிகழ்ச்சியில் பாடி முதல் பரிசைப் பெற்றார். ஆரம்பகாலத்தில் மெல்லிசைக் குழு ஒன்று நடத்தி வந்தார். இக்குழுவில் அனிருத்தா (ஆர்மோனியம்), இளையராஜா (கிட்டார், ஆர்மோனியம்), பாஸ்கர், கங்கை அமரன் (கிட்டார்) போன்றோர் பங்கு பெற்றனர்.Dinathanthi, Nellai Edition, 11 August 2006, p. 11. இவர்களோடு சேர்ந்து எஸ்பிபி இசை நிகழ்ச்சிகளையும் நாடகக் கச்சேரிகளில் பாடல்கள் பாடுவதையும் வழக்கமாக கொண்டிருந்தார். எஸ். பி. கோதண்டபாணி, கண்டசாலா ஆகியோர் நடுவராக இருந்து பங்குபெற்ற பாடல் போட்டியில் சிறந்த பாடகராகத் தேர்ந்தெடுக்கப்பட்டார். அடிக்கடி இசையமைப்பாளர்களைச் சந்திப்பதும், பாட வாய்ப்புக் கேட்பதுமாக இருந்த இவருக்கு முதல் போட்டிப் பாடல் பி. பி. ஸ்ரீனிவாஸ் பாடிய 'நிலவே என்னிடம் நெருங்காதே' என்ற பாடலாகும். பி. பி. ஸ்ரீனிவாஸ் இவருக்கு தெலுங்கு, தமிழ், இந்தி, கன்னடம், மலையாளம், சமசுகிருதம், ஆங்கிலம், உருது போன்ற பல மொழிகளில் தனது பாடல்களை எழுதிக் கொடுத்துள்ளார்.

 இசைப்பணி 
 1960கள்–1970கள் 
பாலசுப்பிரமணியம் பின்னணிப் பாடகராக முதன் முதலில் 1966 திசம்பர் 15 அன்று சிறீ சிறீ சிறீ மரியாத ராமண்ணா(1967) என்ற தெலுங்குத் திரைப்படத்திற்காக எஸ். பி. கோதண்டபாணியின் இசையில் பாடினார். இப்பாடல் பதிவான எட்டாம் நாளில் கன்னடத்தில் நக்கரே அதே சுவர்க என்ற திரைப்படத்திற்காகப் பாடினார். இவரது முதலாவது தமிழ்ப் பாடல் எம். எஸ். விஸ்வநாதன் இசையில் எல். ஆர். ஈஸ்வரியுடன் ஓட்டல் ரம்பா என்ற திரைப்படத்திற்காகப் பாடிய "அத்தானோடு இப்படி இருந்து எத்தனை நாளாச்சு" என்பதாகும். ஆனால் இத்திரைப்படம் வெளிவரவில்லை. அடுத்ததாக 1969-இல் சாந்தி நிலையம் படத்தில் வரும் இயற்கையெனும் இளையகன்னி என்ற பாடலை ஜெமினி கணேசனுக்காகப் பாடினார். ஆனால் இப்படம் வெளிவரும் முன்பே எம்.ஜி.ஆருக்காக அடிமைப் பெண் திரைப்படத்தில் பாடிய ஆயிரம் நிலவே வா பாடல் வெளிவந்தது. இதுவே இவர் பாடி வெளிவந்த முதலாவது திரைப்படம் ஆகும். எஸ். ஜானகியுடன் இவர் பாடிய முதலாவது பாடல் கன்னிப் பெண் (1969) படத்திற்காக "பௌர்ணமி நிலவில் பனி விழும் இரவில்" என்பதாகும். இதன் பின்னர் இவர் ஜி. தேவராஜனால் கடல்பாலம் என்ற திரைப்படத்தில் மலையாளத் திரைத்துறைக்கும் அறிமுகமானார்.

 1980கள் 
பாலசுப்பிரமணியம் 1979-இல் வெளிவந்த சங்கராபரணம் என்ற திரைப்படத்திற்காகப் பாடல்களைப் பாடியதன் மூலம் உலகளவில் பிரபலமானார். சங்கராபரணம் தெலுங்குத் திரையுலகில் சிறந்த திரைப்படமாகக் கருதப்படுகிறது. கே. விஸ்வநாத்தின் இயக்கத்தில் வெளிவந்தது. விஸ்வநாத் பாலசுப்பிரமணியத்தின் பெரியப்பா மகன் ஆவார். இத்திரைப்படத்தின் பாடல்கள் அனைத்தும் கே. வி. மகாதேவனால் கருநாடக இசை மெட்டுகளில் உருவாக்கப்பட்டது. பாலசுப்பிரமணியம் முறையாக கருநாடக இசையைக் கற்கவில்லை என்றாலும் கேள்வி ஞானத்தை வைத்து சங்கராபரணம் பாடல்களைப் பாடினார். இத்திரைப்படத்திற்காக இவர் தனது முதலாவது சிறந்த ஆண் பின்னணிப் பாடகருக்கான தேசியத் திரைப்பட விருதைப் பெற்றார். இவரது முதலாவது இந்தித் திரைப்படம் ஏக் தூஜே கே லியே (1981) இவருக்கு இரண்டாவது தேசிய விருதையும் பெற்றுக் கொடுத்தது. கே. பாலசந்தர் இதனை இயக்கினார்.

பாலசுப்பிரமணியம் தமிழ்த் திரைப்படங்களுக்கு நிறையப் பாடல்களை பாடினார். குறிப்பாக இளையராஜாவின் இசையில் எஸ். ஜானகியோடு இணைந்தும்,  தனித்தும், சக பின்னணிப் பாடகர், பாடகியருடன் சேர்ந்தும் 70களின் இறுதி முதல் 80களின் காலப்பகுதியில் பல பாடல்களைப் பாடினார். தமிழ்த் திரையிசையில் இளையராஜா, பாலசுப்பிரமணியம், ஜானகி இணைப்பில் வெற்றிப்பாடல்கள் நிறைய உள்ளன. இவற்றில் கருநாடக இசையமைப்பில் வெளியான சலங்கை ஒலி (1983) பாடல்களுக்கு இளையராஜாவும் பாலசுப்பிரமணியமும் தேசிய விருதுகள் பெற்றனர். சிப்பிக்குள் முத்து (1986), உருத்திரவீணா (தெலுங்கு, 1988) இவர்கள் இருவருக்கும் மீண்டும் தேசிய விருதுகளைப் பெற்றுக் கொடுத்தன. இளையராஜா மட்டுமல்லாது இடைக்காலத்தில் இசையமைத்த எல்லா இசையமைப்பாளர்களின் இசையிலும் பின்னணி பாடியிருக்கிறார்.

1989 முதல் பாலசுப்பிரமணியம் இந்தி நடிகர் சல்மான் கானுக்குப் பின்னணி பாடிவந்தார். மைனே பியார் கியா (1989) இந்திப் படம் பெரும் வெற்றி பெற்றது. இத்திரைப்படத்தில் எல்லாப் பாடல்களையும் இவரே பாடினார். எல்லாப் பாடல்களும் வெற்றி பெற்றது மட்டுமல்லாது தில் தீவானா பாடல் சிறந்த பின்னணிப் பாடகருக்கான பிலிம்பேர் விருதினையும் இவருக்கு வாங்கிக் கொடுத்தது. இவர் 90களிலும் காதல் இரசனையோடு கானின் திரைப்படங்களுக்குப் பாடினார். இவற்றில் குறிப்பிடத்தக்கதாக ஹம் ஆப்கே ஹைன் கௌன் திரைப்படம் பெரும் வெற்றி பெற்றது. இப்படத்தில் லதா மங்கேசுக்கருடன் இவர் பாடிய திதி தேரா தேவர் தீவானா பாடல் மிகவும் பிரபலமானது. இவற்றின் மூலம் பாலசுப்பிரமணியம் இந்திய அளவில் மிகச்சிறந்த பின்னணிப் பாடகர்களில் ஒருவராக இனங்காணப்பட்டார்.

 1990கள் 
௭ஸ் பி பாலசுப்பிரமணியம் 1990களில் இசையமைப்பாளர்களான தேவா, வித்யாசாகர், எம். எம். கீரவாணி , எஸ். ஏ. ராஜ்குமார், பரத்வாஜ்  போன்றோரின் இசையில் நிறைய பாடல்களைப் பாடினார். ஆனால் மிகப்பெரிய வெற்றி என்று சொன்னால் அது ஏ. ஆர். ரகுமான் இசையில் பாடிய பாடல்களாகும். ஏ. ஆர். ரகுமானின் முதலாவது படமான ரோஜாவில் மூன்று பாடல்களைப் பாடினார். இதற்குப் பிறகு நிறைய பாடல்களை ரகுமானின் இசையில் நீண்ட காலமாகவும் பாடிவந்தார். புதிய முகம் திரைப்படத்தில் "ஜுலை மாதம் வந்தால்" என்ற பாடலை அனுபமாவோடு பாடினார். கிழக்குச் சீமையிலே திரைப்படத்தில் "மானூத்து மந்தையிலே மாங்குட்டி" என்ற பாடல் நாட்டுப்புற நடையில் வித்தியாசமாகப் பாடினார். டூயட் திரைப்படத்தில் ஏறத்தாழ எல்லாப் பாடல்களையும் பாடினார். மின்சார கனவு படத்தில் "தங்கத்தாமரை மகளே" பாடலுக்காக சிறந்த பின்னணிப் பாடகருக்கான தேசிய விருது இவருக்கு 1996-ஆம் ஆண்டு கிடைத்தது. இதுதான் இவருக்கு கிடைத்த ஆறாவது தேசிய விருதாகும்.

பாலசுப்பிரமணியம் இசையமைப்பாளர் அம்சலேகாவின் இசையில் கன்னடத் திரைப்படங்களுக்குப் பாடல்கள் பாடியுள்ளார். அம்சலேகாவின் பருவ காலம் ஒரு வெற்றிப் படமாக அமைந்தது. நிறைய பாடல்களை அம்சலேகாவின் இசையில் பாடினார். இவருடைய ஐந்தாவது தேசிய விருது அம்சலேகாவின் இசையில் பாடியதற்காகக் கிடைத்தது. கனயோகி பஞ்சக்சரி காவாயி (1995) திரைப்படத்தில் "உமண்டு குமண்டு" பாடலுக்காக, சிறந்த பின்னணிப் பாடகருக்கான இந்தியத் தேசிய விருதை அம்சலேகாவின் இந்துஸ்தானி இசையில் பாடியதன் மூலம் பெற்றார்.

 2000களில் 
எஸ் பி பி 2000-ஆம் ஆண்டிற்கு பிறகு இளைய தலைமுறை இசையமைப்பாளர்களான யுவன் சங்கர் ராஜா, கார்த்திக் ராஜா, ஹாரிஸ் ஜெயராஜ்,டி. இமான், ஜி. வி. பிரகாஷ்குமார், நிவாஸ் கே. பிரசன்னா, அனிருத் ரவிச்சந்திரன், பிரேம்ஜி அமரன்  போன்றோரின் இசையமைப்பில் பாடினார்.

2013-ஆம் ஆண்டு வெளியான சென்னை எக்ஸ்பிரஸ் என்ற திரைப்படத்தில் நடிகர் சாருக் கானுக்காக விசால்-சேகரின் இசையில் "நிக்கல் நா சாயி சென்னை எக்ஸ்பிரஸ்" என்ற தலைப்புப் பாடலை பாடினார். இப்பாடல் பதினைந்து ஆண்டுகளுக்குப் பிறகு இந்தி திரையிசையில் பாடியதாகும். பாலசுப்பிரமணியம் 2015 சனவரி மாதம் மத்திய அரசின் தூய்மை இந்தியா திட்டத்திற்கு ஆந்திர மாநிலத்தின் தூதராக நியமிக்கப்பட்டார். இவர் சமயங்களைக் கடந்து பக்திப்பாடல்கள் பல பாடியுள்ளார். இதற்காக 2015ஆம் ஆண்டிற்கான கேரள அரசின் "அரிவராசனம்" விருது பெற்றார்.

மே 2020-இல், கோவிட்-19 பெருந்தொற்று சூழலில் பணியாற்றும் சுகாதாரப் பணியாளர்கள், மருத்துவர்கள், இராணுவத்தினர், காவல்துறையினர், அரச ஊழியர்களுக்கு அர்ப்பணிக்கும் முகமாக இளையராஜாவின் இசையில் "பாரத் பூமி" என்ற பாடலைப் பாடி வெளியிட்டார். இக்காணொளிப் பாடலை 2020 மே 30-இல் இளையராஜா இந்தி, தமிழ் ஆகிய மொழிகளில் அவரது அதிகாரப்பூர்வ யூடியூப் கணக்கில் வெளியிட்டார்.

 பின்னணிக்குரல் 
பாலசுப்பிரமணியம் கமல்ஹாசன் தமிழில் நடித்த மன்மத லீலை திரைப்படம், தெலுங்கில் மொழிமாற்றம் செய்யப்பட்ட போது, கமல்ஹாசனுக்காக இரவல் குரல் (பின்னணிக் குரல்) கொடுத்தார். இதனைத் தொடர்ந்து கமல்ஹாசனுக்காக 120 தெலுங்குத் திரைப்படங்களில் பின்னணிக்குரல் கொடுத்துள்ளார். அத்துடன், இரசினிகாந்து, விஷ்ணுவர்தன், சல்மான் கான், பாக்யராஜ், மோகன், அனில் கபூர், கிரீஷ் கர்னாட், ஜெமினி கணேசன், அர்ஜுன், நாகேஷ், கார்த்திக், ரகுவரன் ஆகியோருக்கும் பல்வேறு மொழிப் படங்களில் இரவல் குரல் கொடுத்துள்ளார். தெலுங்கில் தசாவதாரம் படத்தில் மொத்தம் 10 கதாபாத்திரங்களில் ஏழு பாத்திரங்களுக்கு (பெண் பாத்திரம் உட்பட) பின்னணிக் குரல் கொடுத்துச் சாதனை புரிந்தார்.Chit chat with S. P. Balasubramaniam – Andhravilas.com -Telugu Cinema, Telugu Movies, India News & World News, Bollywood, Songs :  26 March 2009. Retrieved 7 January 2012. அன்னமய்யா, சிறீ சாயி மகிமா ஆகிய திரைப்படங்களுக்காக இவருக்கு சிறந்த பின்னணிக் குரலுக்காக நந்தி விருது வழங்கப்பட்டது. ஸ்ரீ ராம ராஜ்யம் தமிழ்த் திரைப்படத்திற்காக 2012 ஆம் ஆண்டில் நந்தமூரி பாலகிருஷ்ணாவிற்காக இரவல் குரல் கொடுத்தார். காந்தி என்ற தெலுங்குத் திரைப்படத்தில் பென் கிங்ஸ்லிக்காக இரவல் குரல் கொடுத்தார்.

 தொலைக்காட்சி நிகழ்ச்சிகள் 
தெலுங்கு உண்மைநிலை தொலைக்காட்சி நிகழ்ச்சியான படுதா தீயாகா என்ற நிகழ்ச்சியை பாலசுப்பிரமணியம் தொகுத்து வழங்கியதில் தொலைக்காட்சிகளில் அறிமுகனார். இந்நிகழ்ச்சி 1996-ஆம் ஆண்டு முதல், ஆந்திரா, தெலங்காணாவிலிருந்து பாடும் திறமைகளை வெளிப்படுத்திய பெருமைக்குரியது. உஷா, கௌசல்யா, கோபிகா பூர்ணிமா, மல்லிகார்ஜுன், ஹேமச்சந்திரா, என்.சி காருண்யா, சுமிதா போன்ற தெலுங்குப் பாடகர்கள் நிகழ்ச்சியில் அறிமுகமாயினர். கன்னட உண்மைநிலை தொலைக்காட்சி நிகழ்ச்சியான எட் தும்பி ஹடுவேனுவையும் இவர் தொகுத்து வழங்கினார்.  பதலனி உண்டி, எண்டாரோ மகானுபஹ்லுலு, சுவரபிஷேகம் போன்ற பிற நிகழ்ச்சிகளிலும் பாலசுப்பிரமணியம் பங்குபெற்றார். தமிழ்நாட்டில் விஜய் தொலைக்காட்சியில் உண்மைநிலை நிகழ்ச்சியான இசைவானில் இளையநிலா எயார்டல் சூப்பர் சிங்கர் என்ற நிகழ்ச்சியிலும் பங்கெடுத்தார்.

 நடிப்பு, இசையமைப்பு 
பாலசுப்பிரமணியம் தென்னிந்திய மொழிகளில் எழுபதிற்கும் அதிகமான திரைப்படங்களில் நடித்துள்ளார். தமிழ், தெலுங்கு, கன்னடம், இந்தி இந்நான்கு மொழிகளில் நாற்பத்தைந்து திரைப்படத்திற்கு மேல் இசையமைத்துள்ளார்.(மாலைமலர் செய்தி).

 சாதனைகள் 
நாற்பதாயிரம் பாடல்களைப் பாடி கின்னஸ் உலக சாதனை புத்தகத்தில் இடம் பிடித்திருக்கிறார். ஆறு முறை சிறந்த பின்னணிப் பாடகருக்கான தேசிய விருதினைப் பெற்றிருக்கிறார். எஸ். பி. பி. முறையாக கருநாடக இசையைப் பயின்றது இல்லை என்றாலும் சங்கராபரணம் என்ற படத்தில் கருநாடக இசையில் அமைந்த பாடலிற்காகத் தேசிய விருது பெற்றார். இதுவரை தேசிய விருதினை நான்கு மொழிகளுக்குப் பெற்ற ஒரே திரைப்படப் பின்னணிப் பாடகர் இவர் ஒருவரே. பிலிம்பேர் விருதினை ஒரு முறையும் பிலிம்பேர் விருது (தெற்கு) மூன்று முறையும் பெற்றுள்ளார். மேலும் தமிழ்நாடு அரசு, கருநாடக அரசுகளின் பல மாநில விருதுகளும் ஆந்திர அரசின் நந்தி விருதினை 25 முறையும் பெற்றார். இவர் 1981 ஆம் ஆண்டு தமிழக அரசின் கலைமாமணி விருது பெற்றார்.
பாலசுப்பிரமணியம் எந்தப் பாடகரும் செய்யாத சாதனைகளை இந்தியத் திரையிசையில் செய்திருக்கிறார். இவர் 1981 பெப்ரவரி 8 அன்று கர்நாடகா, பெங்களூரில் உள்ள பதிவரங்கில் காலை 9 மணியிலிருந்து இரவு 9 மணி வரை ஒரே நாளில் 21 பாடல்களைக் கன்னட இசையமைப்பாளர் உபேந்திர குமாருக்காகப் பாடி சாதனை செய்துள்ளார். மேலும் தமிழில் 19 பாடல்களையும் (ஒரே நாளில்), இந்தியில் 16 பாடல்களையும் (6மணி நேரத்தில்) பாடி சாதனை செய்திருக்கிறார். இவைகளெல்லாம் இவருடைய குறிப்பிடத்தக்க சாதனைகளாகும்.

பாலசுப்பிரமணியம் இந்தியத் திரையிசையில் செழுமையான வாழ்க்கையை மிக கடின உழைப்பால் உருவாக்கிக் கொண்டார். 1970 களில் இசையமைப்பாளர் எம். எஸ். விஸ்வநாதன் இசையில் இணைந்து தமிழ், மலையாளம் ஆகிய மொழிப்பாடல்களைப் பாடியுள்ளார். தமிழ்த் திரைப்பட நடிகர்களான எம். ஜி. ராமச்சந்திரன், சிவாஜி கணேசன், ஜெமினி கணேசன், ஜெய்சங்கர் எனப் பல நடிகர்களுக்கு 1970களில் பின்னணி பாடியுள்ளார். பாலசுப்பிரமணியம் அப்பொழுது பிரபலமாக இருந்த பின்னணிப் பாடகிகளான பி. சுசீலா, எஸ். ஜானகி, வாணி ஜெயராம், எல். ஆர். ஈஸ்வரி ஆகியோருடன் பல சோடிப்பாடல்களைப் பாடியுள்ளார்.

 குடும்ப வாழ்க்கை 
பாலசுப்பிரமணியம் காதலித்துத் திருமணம் செய்து கொண்டார். இவருடைய மனைவி பெயர் சாவித்ரி, மகள் பல்லவி, மகன் எஸ். பி. பி. சரண். சரண் பின்னணிப் பாடகர், நடிகர், சின்னத்திரை தொடர் நடிகர், தயாரிப்பாளர் எனப் பன்முகம் கொண்டு வளர்ந்து வருகிறார்.

 இறப்பு 
இவருக்கு 2020 ஆகத்து 5 அன்று, கோவிட்-19 தொற்று இருப்பது உறுதி செய்யப்பட்டதைத் தொடர்ந்து, சென்னையிலுள்ள தனியார் மருத்துவமனையில் அனுமதிக்கப்பட்டார். சில நாள்களில் மோசமடைந்த இவரது உடல்நிலை, பின்பு கொஞ்சம் கொஞ்சமாக இயல்பு நிலைக்கு வந்து, வாய் வழியே சாப்பிடும் அளவுக்கு இவருடைய உடல்நிலை தேறியது. ஆனால் திடீரென்று 2020 செப்டம்பர் 24 அன்று, இவருடைய உடல்நிலை மீண்டும் மோசமடைந்ததைத் தொடர்ந்து, இவருக்கு மருத்துவர்கள் தீவிரச் சிகிச்சை அளித்தனர். ஆனால் சிகிச்சை பலனளிக்காமல், 2020 செப்டம்பர் 25 அன்று, இவருடைய உயிர் பகல் 1:04 மணியளவில் பிரிந்தது.

 இசைத்துறை தொடர்பான சாதனைகள் 

எஸ். பி. பாலசுப்பிரமணியம் பெற்ற விருதுகள்
 இந்திய அரச விருதுகள் 
 ஆண்டு விருது வழங்கிய அமைப்பு மேற்கோள்கள் 2001 பத்மசிறீ இந்திய அரசு  2011 பத்ம பூசண் இந்திய அரசு 2021 பத்ம விபூசண் இந்திய அரசு  

ஏனைய சிறப்பு விருதுகள்
 ஆண்டு விருது வழங்கிய அமைப்பு மேற்கோள்கள் 1981 கலைமாமணி விருது தமிழ்நாடு அரசு  1999 மதிப்புறு முனைவர் பட்டம் தெலுங்கு பல்கலைக்கழகம் 2008 கருநாடக ராஜியோத்சவ விருது கர்நாடக அரசு 2009 மதிப்புறு முனைவர் பட்டம் சத்யபாமா ப‌ல்கலைக்கழகம், சென்னை 2009 மதிப்புறு முனைவர் பட்டம் ஆந்திரப் பல்கலைக்கழகம் 2010 மதிப்புறு முனைவர் பட்டம் ஜநேதொப அனந்தபூர் 2017 கலா பிரதர்சினி கண்டசாலா புரசுக்கர் கண்டசாலா குடும்பம் & கலா பிரதர்சினி, சென்னை 2017 மதிப்புறு முனைவர் பட்டம் பன்னாட்டுத் தமிழ்ப் பல்கலைக்கழகம், ஐக்கிய அமெரிக்கா

தேசியத் திரைப்பட விருதுகள்
 ஆண்டுதிரைப்படம் பாடல் மொழி முடிவு மேற்கோள் 1979சங்கராபரணம் "ஓம்பார நாதானு" தெலுங்கு   1981ஏக் தூஜே கே லியே "தேரே மேரே பீச் மைன்" இந்தி   1983சலங்கை ஒலி "வேதம் அனுவனுவுனா" தெலுங்கு   1988உருத்திரவீணா "செப்பாலணி உந்தி"   1995சங்கீத சாகரா கானயோகி பஞ்சாட்சர காவை "உமண்டு குமண்டு கான கார் ஜே பதாரா" கன்னடம்   1996மின்சார கனவு "தங்கத் தாமரை" தமிழ் 

 பிலிம்பேர் விருதுகள் 
 ஆண்டு திரைப்படம் பாடல் முடிவு மேற்கோள் 1981 ஏக் தூஜே கே லியே "தேரே மேரே பீச் மெயின்"  1989 மெயின் பியார் கியா "தில் தீவானா"   1991 சாஜன் "தும்சே மில்னே கி தமன்னா ஹை"   1994 ஹம் ஆப்கே ஹைன் கௌன் "கும் ஆப்கி ஹையின் கௌன்"  

 தென்னிந்திய பிலிம்பேர் விருதுகள் 
 ஆண்டு விருது படம் பாடல் மொழி(கள்) முடிவு மேற்கோள் 1983 தென்னிந்திய பிலிம்பேர் வாழ்நாள் சாதனையாளர் விருது - - -    1986 பின்னணிப் பாடகராக சிறந்த சாதனையாளர் - - அனைத்துத் தென்னிந்திய மொழிகள்   1991 சிறந்த திரைப்படம் யெரா மந்தாரம் — தெலுங்கு  1995 சிறந்த திரைப்படம் சுப சங்கல்பம் — தெலுங்கு  2005 சிறந்த பின்னணிப் பாடகர் நுவ்வொஸ்தானண்டே நேனொத்தண்டானா "கால் கால் கால் கால்" தெலுங்கு  2006 சிறந்த பின்னணிப் பாடகர் சிறீ ராமதாசு "அதிகாதிகோ பத்ரகிரி" தெலுங்கு  2007 சிறந்த பின்னணிப் பாடகர் மொழி "கண்ணால் பேசும் பெண்ணே" தமிழ்  2008 சிறந்த பின்னணிப் பாடகர் பாண்டுரங்கா "மாத்ருதேவோபவ" தெலுங்கு  2009 சிறந்த பின்னணிப் பாடகர் மகாட்ஜ்மா "இந்திராம்மா" தெலுங்கு  2010 சிறந்த பின்னணிப் பாடகர் ஆப்த ரக்சக்க "காரனே கார காரனே" கன்னடம்  2011 சிறந்த பின்னணிப் பாடகர் ஏழாம் அறிவு "யம்மா யம்மா" தமிழ் 

 தென்னிந்திய பன்னாட்டு திரைப்பட விருதுகள் 
 ஆண்டு விருது திரைப்படம் பாடல் மொழி(கள்) முடிவு 2013 சிறந்த பின்னணிப் பாடகருக்கான சீமா விருது சிறீ ராம ஜெயம் "ஜகதானந்த காரக" தெலுங்கு  2017 சீமா வாழ்நாள் சாதனையாளர் விருது பல திரைப்படங்கள் பல பாடல்கள்: பல்வேறு மொழிகள் 

 நந்தி விருதுகள் 
 ஆண்டு திரைப்படம் பிரிவு முடிவு  2012 மிதுனம்சிறப்பு நடுவர் விருது    2009 மகாத்மாசிறந்த பின்னணிப் பாடகர்    2005 பெல்லாம் பிச்சோடுசிறந்த பின்னணிப் பாடகர்   (in தெலுங்கு) 2003 சீத்தய்யாசிறந்த பின்னணிப் பாடகர்    2002 வாசுசிறந்த பின்னணிப் பாடகர்   2000 ராகவய்யாகாரி அப்பைசிறந்த பின்னணிப் பாடகர்   2000 சிறீ சாயி மகிமாசிறந்த பின்னணிக் குரல் விருது    1997 அன்னமய்யாசிறந்த பின்னணிக் குரல்  1997 பிரியராகலுசிறந்த பின்னணிப் பாடகர்   1996 பவித்திரா பந்தம்சிறந்த துணை நடிகர்    1994 பைரவ துவீபம்சிறந்த பின்னணிப் பாடகர்   1993 மிஸ்டர் பெல்லாம்சிறந்த பின்னணிப் பாடகர்   1992 பங்காரு மாமாசிறந்த பின்னணிப் பாடகர்    1991 சண்டிசிறந்த பின்னணிப் பாடகர்   1989 நீரஜனம்சிறந்த பின்னணிப் பாடகர்   1989 நீரஜனம்சிறந்த பின்னணிப் பாடகர்   1989 பிரேமாசிறப்பு நடுவர் விருது   1986 சிறிவென்னெலாசிறந்த பின்னணிப் பாடகர்   1985மயூரிசிறந்த இசையமைப்பாளர்   சிறந்த பின்னணிப் பாடகர்   1984 சுவர்ண சுந்தரிசிறந்த பின்னணிப் பாடகர்   1983 பகுதூரப்பு பாட்டசாரிசிறந்த பின்னணிப் பாடகர்   1981 பிரேமாபிசேகம்சிறந்த பின்னணிப் பாடகர்    1979 சங்கராபரணம்சிறந்த பின்னணிப் பாடகர்   1978 நாளாக எந்தரோசிறந்த பின்னணிப் பாடகர்   

 தமிழ்நாடு அரசுத் திரைப்பட விருதுகள் 
 ஆண்டு திரைப்படம் பிரிவு முடிவு மேற்கோள் 1969  அடிமைப் பெண், சாந்தி நிலையம்  சிறந்த பின்னணிப் பாடகர்     1980  நிழல்கள்  சிறந்த பின்னணிப் பாடகர்     1990  கேளடி கண்மணி  சிறந்த பின்னணிப் பாடகர்     1994  ஜெய்ஹிந்த்  சிறந்த பின்னணிப் பாடகர்    

கருநாடக அரசுத் திரைப்பட விருதுகள்
 ஆன்டு திரைப்படம் பிரிவு முடிவு 1997-98  ஓ மல்லிகே  சிறந்த பின்னணிப் பாடகர்   2004-05  சுருஷ்டி  சிறந்த பின்னணிப் பாடகர்   2007-08  சவி சவி நெனப்பு  சிறந்த பின்னணிப் பாடகர்  

 திரைப்படப் பட்டியல் 
எஸ். பி. பாலசுப்பிரமணியத்தின் திரைப்படப் பட்டியல்
 நடித்த திரைப்படங்கள் 
 ஆண்டு  திரைப்படங்கள் மொழி கதாபாத்திரம் குறிப்பு 1969  பெல்லண்டி நூரெல்ல பந்த  தெலுங்கு   1972  முகமது பின்  துக்ளக்  தெலுங்கு   சிறப்புத் தோற்றம் 1980  பக்கிண்டி அம்மாயி  தெலுங்கு  பால ராஜு 1982  பாலூன்டு சதுரங்க  கன்னடம்   மல்லே பந்திரி  தெலுங்கு  சேக் மொசஸஷ் மூர்த்தி 1983  பாரத் 2000  கன்னடம்   திருகு பான  கன்னடம் பாடலில் சிறப்புத் தோற்றம் "இதே நாடு இதே பாஷே"  நெஞ்சமெல்லாம் நீயே  தமிழ்  சிறப்புத் தோற்றம்  1987  மனதில் உறுதி வேண்டும்  தமிழ்   மருத்துவர்  தமிழில் முதல் திரைப்படம் 1988  பிரேம  தெலுங்கு  வெங்கடேஷ்க்கு ஆலோசகராக  விவாஹ பூஜனம்பூ  தெலுங்கு  சிறப்புத் தோற்றம்  கல்லு  தெலுங்கு   1990  கேளடி கண்மணி  தமிழ்  ஏ. ஆர். ரங்கராஜ்  பாலைவன ராகங்கள்  தமிழ்  தியாகு  தமிழ் மருத்துவர் ரெட்டி  1991   சிகரம்   தமிழ்  தாமோதர் 1992 குணா  தமிழ்  காவல் அதிகாரி  பர்வதலு பானக்கலு  தெலுங்கு  பானக்கலு  தலைவாசல்  தமிழ்  சண்முகசுந்தரம்  பரதன்  தமிழ்  ராமகுமார் 1993  திருடா திருடா  தமிழ்  லட்சுமி நாராயணன் சி பி ஐ அதிகாரி  முதின மாவ  கன்னடம்  இராமய்யா 1994  காதலன்  தமிழ்  கதிரேசன் 1995  ராஜ ஹம்ச  தெலுங்கு  மருத்துவர், குடும்ப நண்பன்  பாட்டு பாடவா   தமிழ்  கிரிதரன் 1996  துரோகி  தெலுங்கு   காதல் தேசம்  தமிழ்  தபுவின் தந்தை  மைனா  தெலுங்கு   பவித்ர பந்தம்  தெலுங்கு  வெங்கடேஷின் தந்தை  அவ்வை சண்முகி  தமிழ்    சிறப்புத்தோற்றம் கண்டேன் சீதையை  தமிழ்  காவல் அதிகாரி 1997  தேவல்லு  தெலுங்கு  கடவுள் விநாகர்  பெல்லிவரமண்டி  தெலுங்கு  கதாநாயகனின் தந்தை  பிரேன  தெலுங்கு   உல்லாசம்  தமிழ்  தங்கய்யா  இரட்சகன்  தமிழ்  எல் ஐ சி பத்மநாபன்  மின்சார கனவு  தமிழ்  தங்கதுரை  பெரிய மனுஷன்   தமிழ்   மருத்துவர்  நந்தினி  தமிழ்/தெலுங்கு  அவரே / பிரகாஷ் ராஜுக்கு  நண்பன் 1998  சந்தர்ப  கன்னடம்   உய்யாலா  தெலுங்கு  மருத்துவர்  பெல்லடி ஜுப்பிஸ்டா  தெலுங்கு  அவரே, ரோஜாவின் குரு  மாங்கல்யம் தந்துநானேநா  கன்னடம்  ரவிசசந்திரனின் தந்தை  ஜாலி   தமிழ்  ஆசிரியர்  வைஃப் ஆப் வி. வரபிரசாத்  தெலுங்கு  வினித்தின் தாத்தா 1999  ஆரோ பிரனம்  தெலுங்கு  கதாநாயகனின் தந்தை (வினித்)  தீர்க்க சுமங்கலி பவ  தெலுங்கு  தசரி குடும்பத்திற்கு நண்பன்  மெக்கானிக் மாவய்யா  தெலுங்கு  விஞ்ஞானி  பாடுடா தீயாக  தெலுங்கு  கதாநாயகியின் தந்தை (ஹீரா)  பெத்த மனசுலு  தெலுங்கு   மாயா  தமிழ்/தெலுங்கு/கன்னடம் பாபா 2000  கோபிண்டி அல்லுடு  தெலுங்கு  பாலகிருஷ்ணனின் தந்தை  மனசு பத்தனு கன்னி  தெலுங்கு  இராசியின் தந்தை  பிரியமானவளே  தமிழ் விஜயின் தந்தை விஷ்வநாத்  2001  சிரிச்சலு  தெலுங்கு  ரிச்சாவின் தந்தை 2002  இந்தரா  தெலுங்கு  அவரே  சிறப்புத் தோற்றம் பதரெல்ல அம்மாயி  தெலுங்கு   ஏப்ரல் மாதத்தில்  தமிழ்  அவரே  சிறப்புத் தோற்றம்2003  மேஜிக் மேஜிக் 3D  தமிழ்  ஆச்சர்யா  ஃபூல்ஸ்  தெலுங்கு   சிறப்புத் தோற்றம் மகா ஏதபிதங்கி  கன்னடம்  2006  மாயாபஜார்  தெலுங்கு  கடவுள் குபேரா  ரூம்மேட்ஸ்  தெலுங்கு அவரே  சிறப்புத் தோற்றம்2007  என் உயிரினும் மேலான   தமிழ்  என். திருமுருகன்  கல்யோனதவச  கன்னடம்  ஒய்வுபெற்ற ராணுவதளபதி  மல்லே பந்தரி  தெலுங்கு   அஸ்ட்ரம்  தெலுங்கு ராஜு கிர்வாணி  கெத்தரி கென்னன்னே கெரபெகு  கன்னடம்  Dr.தசரி நாராயண ராவ் 2010  நாணயம்  தமிழ்  சியுஓ விஸ்வநாத்  2011  சக்தி   தெலுங்கு/தமிழ்  2012  தேவஸ்தானம்  தெலுங்கு   மிதுனம்  தெலுங்கு  அப்பா தாஸு 2014  திருடன் போலீஸ்  தமிழ்  பேராசிரியர்  சந்திரா  கன்னடம்/தமிழ்  2015  மூணே மூணு வார்த்தை  தமிழ்    மூடு முக்கலோ செப்பலண்டி  தெலுங்கு  2018  தேவதாஸ்தெலுங்கு 

 இசையமைத்த திரைப்படங்கள் 
 ஆண்டு திரைப்படம் மொழி இயக்குநர் தயாரிப்பாளர்/பேனர் 1977கன்னியா குமரி தெலுங்கு தசரி நாராயண ராவ் சரிகம ஆர்ட்ஸ் 1978 சந்தர்ப கன்னடம்1979 கேப்டன் கிருஷ்ணா தெலுங்கு கே. எஸ். ஆர். தாஸ் ரா ரா கிருஷ்ணய்யா தெலுங்கு 'தூர்ப்பு வெள்ள ரயிலு| தெலுங்கு
| பாபு
|
|-
| 1980
| ஹம் பஞ்ச் (பின்னணி இசை)
| ஹிந்தி
| பாபு
| எஸ்.கே. ஃபிலிம்ஸ்
|-
| rowspan="2"|1981
| ஒஹம்ம கத| தெலுங்கு
| வசந்த சென்
|
|-
| சங்கீதா| தெலுங்கு
|
|-
| rowspan="2"| 1983
|துடிக்கும் கரங்கள்| தமிழ்
| சி வி ஸ்ரீதர்
| கே. ஆர். கங்காதரன்
|-
| உருண்ட சங்கரண்டி| தெலுங்கு
| தசரி நாராயண ராவ்
|
|-
| rowspan="2"|1984
| பர்யாமணி| தெலுங்கு
| விஜய பாபிநீது
| ஸ்ரீநிவாசா தயாரிப்பு
|-
| சீதாம்மா பெல்லி| தெலுங்கு
| பாபு
| முத்து ஆர்ட் மூவிஸ்
|-
| rowspan="9"|1985
| பங்காரு சிலகா| தெலுங்கு
|
| மகேஸ்வரி மூவிஸ்
|-
| புல்லெட்| தெலுங்கு
|
|
|-
| தேவரல்லதனே| கன்னடம்
|
| சாமுண்டி தயாரிப்பு
|-
| தூங்கல்லோ தூரா| தெலுங்கு
|
|
|-
| ஜாக்கி| தெலுங்கு
|
| முத்து ஆர்ட் மூவிஸ்
|-
| கொங்குமுடி| தெலுங்கு
| விஜய பாபிநீது
| ராகவேந்திரா சினி கிரியேசன்ஸ்
|-
| மயூரி| தமிழ்
| சிங்கீதம் சீனிவாசராவ் 
| பீ.ஆர். கிரியேசன்ஸ் உஷாகிரண் மூவிஸ் கூட்டணியில்
|-
| மயூரி| தெலுங்கு
| சிங்கீதம் சீனிவாசராவ்
| உஷாகிரண் மூவிஸ்
|-
| முத்துலா மனவரலு| தெலுங்கு
| ஜந்த்யல சுப்பிரமண்ய சாஸ்திரி 
| முத்து ஆர்ட் மூவிஸ்
|-
| rowspan="5"|1986
| பெடெ| கன்னடம்
|
| வஜ்ரகிரி ஃபிலிம்ஸ்
|-
| மஹதீருடு| தெலுங்கு
|
| ஸ்யாம் பிரசாத் ஆர்ட்ஸ்
|-
| நாச்சி மயூரி 
| ஹிந்தி
|டி. ராமா ராவ்
| லட்சுமி தயாரிப்பு
|-
| பதமதி சந்திய ராகம்| தெலுங்கு
| ஜந்த்யல சுப்பிரமண்ய சாஸ்திரி
| குமலூரி சாஸ்திரி, மீர் அப்துல்லா
|-
| சௌபாக்கியலட்சுமி| கன்னடம்
| பார்கவ
| வாசு சித்ரா
|-
| rowspan="4"|1987
| கௌதமி| தெலுங்கு
|
| ராதா மாதவ ஃபிலிம்ஸ்
|-
| லாயர் சுகாசினி| தெலுங்கு
| வம்சி
| ஜெயகிருஷ்ணா கம்பைன்ஸ்
|-
| பிரதீமா| தெலுங்கு
|
|
|-
| ராமு| தெலுங்கு
|
| சுரேஷ் தயாரிப்பு
|-
| rowspan="7"|1988
| சின்னூடு பெட்டூடு| தெலுங்கு
| ரெலங்கி நரசிம்ம ராவ்
| ஸ்ரீதேவி மூவிஸ்
|-
| கல்லு| தெலுங்கு
| எம். வி. ரகு
| மகாசக்தி ஃபிலிம்ஸ்
|-
| நீக்கு நாக்கு பெல்லண்ட| தெலுங்கு
| ஜந்த்யல சுப்பிரமண்ய சாஸ்திரி
| ஜே.ஜே. மூவிஸ்
|-
| ஓ பார்ய கத| தெலுங்கு
| மௌலி
| உஷாகிரண் மூவிஸ்
|-
| பிரம்மயானம்| தெலுங்கு
|
| உஷாகிரண் மூவிஸ்
|-
| ரமண சமண| கன்னடம்
| பீ. சுப்பாராவ்
| வாசு சித்ரா
|-
| விவாஹ போஜனம்பூ| தெலுங்கு
| ஜந்த்யல சுப்பிரமண்ய சாஸ்திரி
| ஜே.ஜே. மூவிஸ்
|-
| rowspan="2"|1990
| சித்தார்த்தா| தெலுங்கு
|
|
|-
| உலகம் பிறந்தது எனக்காக (இணை இசை) 
| தமிழ்
| எஸ். பி. முத்துராமன் 
| ஏவி௭ம்
|-
| rowspan="4"|1991
| மகாயானம்| தெலுங்கு
|
|
|-
| சிகரம்| தமிழ்
| அனந்து
| கவிதாலயா தயாரிப்பு
|-
| தையல்காரன்| தமிழ்
| எஸ். பி. முத்துராமன்
| கலைப்புலி இன்டர்நேஷனல்
|-
| ஜெய்தர யாத்ரா| தெலுங்கு
|
| ஸ்ரவந்தி மூவிஸ்
|-
| rowspan="4"|1992
| பெல்லியப்பா பனகாரப்பா| கன்னடம்
| பூர்ண பிரஜ்ன
| மது பங்காரப்பா
|-
| கிஸீர சஹார| கன்னடம்
| சிங்கீதம் சீனிவாசராவ்
|
|-
| ஊர் பஞ்சாயத்து|  தமிழ்
|மகேந்திரன் 
|முத்தமிழ் மூவி கிரியேஷன்ஸ் 
|-
| போங்கடா நீங்களும் உங்க அரசியலும்| தமிழ்
| நாராயணன் 
| ஆர். ஆர். இன்டர்நேஷனல் 
|-
| 1993
| முதின மாவ| கன்னடம்
| ஓம் சாய் பிரகாஷ்| விஜய ஸ்ரீதேவி கம்பைன்ஸ்
|-
| rowspan="1"|2003
| உன்னைச் சரணடைந்தேன்| தமிழ்
| சமுத்திரக்கனி'' கேபிடல் சினி ஒர்க்ஸ்

 பின்னணிக்குரல் தந்த திரைப்படங்கள் 
(இதுவொரு முழுமையான பட்டியல் அல்ல) 
 ஆண்டு திரைப்படம் மொழி நடிகர் குறிப்புகள்1982  காந்தி  தெலுங்கு  பென் கிங்ஸ்லி 1983  ஆனந்த பைரவி  தெலுங்கு  கிரிஷ் கர்னாட் 1988  சத்யா  தமிழ்  கிட்டி 1991  ஆதித்யா 369  தெலுங்கு  தினு ஆனந்த் 1997  அன்னமய்யா  தெலுங்கு  சுமன் 1997  அன்னமாச்சாரியா   தமிழ்   2005  அத்தடு   தெலுங்கு நாசர்  2008  சிலம்டாக் மில்லியனர்   தமிழ் அணில் கபூர்  2012  ஸ்ரீ ராம ராஜ்ஜியம்  தமிழ் நந்தாமுரி பாலகிருஷ்ணா  தமிழ் மொழியில் மட்டும்

 தொலைக்காட்சி நிகழ்ச்சிகள் 
எஸ். பி. பாலசுப்பிரமணியத்தின் தொலைக்காட்சி நிகழ்ச்சிகள்
 பெயர் மொழி குறிப்புகள் நதி எங்கே போகிறது  தமிழ்  நெடுந்தொடர் சன்னல்  தமிழ்  நெடுந்தொடர் வானம்பாடி  தமிழ்  இசை நிகழ்ச்சி  பாடுதே தீயாக   தெலுங்கு  இசை நிகழ்ச்சி  பாடலானி உந்தி  தெலுங்கு  இசை நிகழ்ச்சி  என்டரு மஹனுபவலு  தெலுங்கு  நெடுந்தொடர்  என்னோடு பாட்டுப் பாடுங்கள்  தமிழ்  இசை நிகழ்ச்சி  இதே தம்பி ஹாடுவேனு  கன்னடம்  இசை நிகழ்ச்சி  இசைவானில் இளையநிலா,  ஏர்டல்  சூப்பர் சிங்கர்   தமிழ்  இசை நிகழ்ச்சி, சிறப்பு நடுவர் 
 மேற்கோள்கள் 

 வெளி இணைப்புகள் 






பகுப்பு:1946 பிறப்புகள்
பகுப்பு:2020 இறப்புகள்
பகுப்பு:தெலுங்கு மக்கள்
பகுப்பு:நெல்லூர் மாவட்ட நபர்கள்
பகுப்பு:இந்தியத் திரைப்படப் பாடகர்கள்‎
பகுப்பு:தமிழ்த் திரைப்பட நடிகர்கள்
பகுப்பு:தெலுங்குத் திரைப்பட நடிகர்கள்
பகுப்பு:கன்னடத் திரைப்பட நடிகர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:கன்னடத் திரைப்படப் பின்னணிப் பாடகர்கள்
பகுப்பு:மலையாளத் திரைப்படப் பின்னணிப் பாடகர்கள்
பகுப்பு:இந்தித் திரைப்படப் பின்னணிப் பாடகர்கள்
பகுப்பு:தமிழக அரசு திரைப்பட விருது வெற்றியாளர்கள்
பகுப்பு:கலைமாமணி விருது பெற்றவர்கள்
பகுப்பு:நந்தி விருதுகள்
பகுப்பு:பிலிம்பேர் விருதுகள் வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:பத்மசிறீ விருது பெற்ற திரைப்படத் துறையினர்
பகுப்பு:கொரோனாவைரசுத் தொற்றினால் இறந்தவர்கள்